หุ้นแบงก์! ชูโรง
ตลาดหุ้นไทยเดือนมกราคม 2560ยังเป็นบวก ดัชนี SET เปลี่ยนแปลง 2.23% ปรับขึ้น 34.37 จุด โดยวัดจากดัชนีปิด วันที่ 31 มกราคม 2560 อยู่ที่ระดับ 1,577.31 จุด เทียบกับดัชนีปิดวันที่ 30 ธันวาคม 2559 อยู่ที่ระดับ 1,542.94 จุด
5 ก.พ. 2560

–เส้นทางนักลงทุน–
 
ตลาดหุ้นไทยเดือนมกราคม 2560ยังเป็นบวก ดัชนี SET เปลี่ยนแปลง 2.23% ปรับขึ้น 34.37 จุด โดยวัดจากดัชนีปิด วันที่ 31 มกราคม 2560 อยู่ที่ระดับ 1,577.31 จุด เทียบกับดัชนีปิดวันที่ 30 ธันวาคม 2559 อยู่ที่ระดับ 1,542.94 จุด
ขณะที่ดัชนี SET50 เคลื่อนไหวไปในทิศทางบวกเช่นกัน โดยมีการเปลี่ยนแปลง 2.01% ปรับขึ้น 19.37 จุด โดยวัดจากดัชนีปิด วันที่ 31 มกราคม 2560 อยู่ที่ระดับ 984.21 จุด เทียบกับดัชนีปิดวันที่ 30 ธันวาคม 2559 อยู่ที่ระดับ 964.84 จุด  
นับว่าบรรยากาศรวมของตลาดหุ้นไทยในเดือนมกราคมนั่น ยัง “สดใส” แม้ว่าตอบรับปัจจัยภายนอกประเทศที่เกิดความกังวลเกิดความไม่แน่นอนจากนโยบาย “ทรัมป์” ประธานาธิบดีสหรัฐฯ แต่ปัจจัยภายในประเทศไม่มีอะไรต้องกังวล มีเพียงการเข้าเก็งกำไรผลประกอบการไตรมาส 4 ปี 59 และงบปี 2559 อย่างงบแบงก์ที่ออกมาเติบโตเกือบหมด
ทั้งนี้ ราคาหุ้นกลุ่มแบงก์ในเดือนมกราคม มีการปรับตัวขึ้นซาบซ่า โดยเฉพาะแบงก์ที่อยู่ในตลาด SET50 ปรับตัวขึ้นเกือบทั้งหมดยกเว้น SCB และ KKP ส่วนที่เหลือปรับตัวขึ้น นับเป็นกลุ่มชูโรงผลักดันดัชนีก็ว่าได้ สำหรับแบงก์ที่ราคาปรับตัวขึ้นเป็นอันดับ 1 ของกลุ่มตลาด SET50 คือ TMB ปรับตัวขึ้น 0.24 บาท หรือเปลี่ยนแปลง 11.43% ต่อมา BBL ปรับตัวขึ้น 15 บาท หรือเปลี่ยนแปลง 9.40%
ส่วนทาง TCAPปรับตัวขึ้น 3.50 บาท หรือเปลี่ยนแปลง 7.95% ขณะที่KTBปรับตัวขึ้น 1.30 บาท หรือเปลี่ยนแปลง 7.34% และ KBANKปรับตัวขึ้น 11 บาท หรือเปลี่ยนแปลง 6.20% ซึ่งส่วนใหญ่ที่ราคาหุ้นปรับตัวขึ้นนั้น 1. เป็นการเข้าเก็งกำไรหลังจากราคาหุ้นก่อนหน้ามีการปรับตัวลงไปแรงในช่วงก่อนหน้า 2. เป็นการเข้าเก็งกำไรเมื่อผลประกอบการออกมาแข็งแกร่ง
ผลดังกล่าวทำให้หุ้นกลุ่มแบงก์กลับมามีเสน่ห์ขึ้นในเดือนมกราคม 2560 อย่างชัดเจน!!
อย่างไรก็ตามหากดูภาพรวมว่ามีหุ้นไหน “เด่นกับดิ่ง” โดยหุ้นทั้งหมดใน SET50 มีอยู่ 50 ตัว พบว่า มีราคาหุ้นที่ปรับตัวขึ้น 22 ตัว ไม่มีการเปลี่ยนแปลง 1 ตัว และมีการปรับตัวลง 27 ตัว
สำหรับราคาหุ้นที่ปรับตัวขึ้นอย่างแข็งแกร่งมี 22 ตัว ได้แก่ TMB, BBL, PTT, IRPC, ADVANC, WHA, TCAP, PTTGC, INTUCH, KTB, KBANK, BCP, DELTA, IVL, AOT, DTAC, PSH, GLOBAL, SCC, PTTEP, EGCO และBANPU
ขณะที่ราคาหุ้นไม่มีการเปลี่ยนแปลงมี 1 ตัว ได้แก่ SPRC
ส่วนราคาหุ้นที่ปรับตัวลงมี 27 ตัว ได้แก่CPN, TOP, TU, SCB, LH, BH, GLOW, CBG, BTS, HMPRO, MINT, BA, CPALL, TPIPL, CPF, KKP, BDMS, GPSC, THAI, BEM, CENTEL, CK, BLA, TRUE, ROBINS, KCE และ PTG
แม้ว่าราคาหุ้นรายตัวของตลาด SET50 มีการปรับตัวลงมากว่าปรับตัวขึ้น แต่ก็ถือว่าไม่หน้ากังวลสักเท่าไร เนื่องจากมีการเปลี่ยนแปลงไม่เยอะ “ตัวเลขดูได้จากตาราง”
สิ่งสำคัญ หุ้นบลูชิพมักจะฟื้นตัวเร็ว!!
…
 

